open-index/open-wikipedia-markdown huggingface dataset:
HMS Sheffield (24)

**HMS Sheffield** (viirinumero 24) oli Britannian kuninkaallisen laivaston Southampton-luokan kevyt risteilijä.

## Valmistus
Alus tilattiin Vickers Armstrongin Tynen telakalta, missä köli laskettiin 31. tammikuuta 1935. Alus laskettiin vesille 23. heinäkuuta 1936 ja valmistui 25. elokuuta 1937.

Vuonna 1938 alukselle asennettiin ensimmäinen brittiläinen tutkajärjestelmä, tyypin 79Y tutka.

## Palvelus
Toisen maailmansodan alkaessa syyskuussa 1939 alus oli Kotilaivaston 18. risteilijäviirikössä tehtävänään Tanskansalmen valvonta Grönlannin ja Islannin välillä, kunnes se huhtikuussa 1940 osallistui Norjan taisteluihin.  Alus siirrettiin kesäksi Etelä-Englantiin torjumaan mahdollista saksalaisten joukkojen maihinnousua, kunnes se 22. elokuuta purjehti Gibraltarille liittyäkseen sinne perustettuun Force H:hon.

Alus osallistui useaan operaatioon Välimerellä ja loppuosan vuotta 1940 partioi Azoreilla. Alus osallistui 9. helmikuuta 1941 Genovan pommitukseen ja maaliskuussa operaatioihin Vichyn Ranskan saattueita vastaan. Oltuaan suojaamassa Maltan lentokonetäydennystä alus siirrettiin Atlantille Saksan laivaston taistelulaiva ''Bismarckin'' etsintään. *Bismarckin* upottua *Sheffield* valtasi 12. kesäkuuta saksalaisen tankkerin *Friedrich Bremenin*.

Alus oli Välimerellä, kunnes palasi lokakuussa Englantiin, jolloin yhdessä *[[HMS Kenya]]n* kanssa upotti 3. lokakuuta saksalaisen tukilaivan *Kota Pinangin* Cape Ortegalin edustalla. Alus siirrettiin suojaamaan Jäämeren saattueita, kunnes se osui 4. maaliskuuta 1942 miinaan Islannin rannikolla. Alus oli korjattavana heinäkuuhun, minkä jälkeen se palasi Jäämerelle. Marraskuussa se oli Välimerellä tukemassa Pohjois-Afrikan maihinnousua.

Joulukuussa 1942 Saksan laivaston *[[Admiral Hipper]]in*, *[[Deutschland (1931)|Lützowin]]* ja hävittäjien hyökättyä saattueen JW51B kimppuun *Sheffield* vaurioitti *Admiral Hipperiä* ja upotti hävittäjä *[[Z16 Friedrich Eckoldt]]in*. Alus siirrettiin helmikuussa 1943 Biskajanlahdelle, josta se siirtyi elokuussa edelleen Välimerelle tukemaan Salernon maihinnousua.

Alus palasi Jäämerelle ja otti joulukuussa osaa Saksan laivaston taisteluristeilijä ''Scharnhorstin'' upottamiseen. Alus suojasi 1944 ''Tripitziä'' vastaan hyökänneitä osastoja, kunnes lähti huollettavaksi Bostoniin Yhdysvaltoihin. Alus palasi Englantiin, jossa muutostyöt viimeisteltiin.

Toukokuussa 1946 alus palasi palvelukseen Amerikan ja Länsi-Intian asemalle, josta se palasi huoltoon HMNB Chathamiin 1949-1950. Palvelukseen palattuaan alus liitettiin Kotilaivaston 2. risteilijäviirikköön, kunnes se palasi Länsi-Intian asemalle 8. risteilijäviirikön lippulaivaksi. Alus palasi huoltoon 26. lokakuuta 1954, mistä vapauduttuaan oli Koti- ja Välimeren laivastoissa ennen siirtoa reserviin tammikuussa 1959. Reservissä alus vapautti taistelulaiva ''HMS Valiantin'' lippulaivantehtävistä. *Sheffield* vapautettiin lippulaivan tehtävästä syyskuussa 1964 ja asetettiin poistolistalle. Alus hinattiin 6. tammikuuta 1967 Rosythiin riisuttavaksi sotamateriaalista ja edelleen 18. syyskuuta romutettavaksi Shipbreaking Industriesille Faslaneen.

## Lähteet

*
*

### Viitteet
HMS Southampton (83)

**HMS Southampton** (viirinumero 83) oli Britannian kuninkaallisen laivaston Southampton-luokan (osa Town-luokkaa) kevyt risteilijä.

## Valmistus

Amiraliteetti tilasi vuoden 1933 laivasto-ohjelmaan sisällytetyn aluksen 1. toukokuuta 1934 John Brownin & Companyltä Clydebankistä Skotlannista, missä köli laskettiin 21. marraskuuta 1934 telakkanumerolla 542 nimettynä *HMS Polyphemukseksi*. Viisi päivää myöhemmin Amiraliteetin ensimmäinen merilordi ilmoitti aluksen nimen muuttamisesta *HMS Southamptoniksi*. Alus laskettiin vesille 10. maaliskuuta 1936 kello 13 kumminaan Lady Sarah Haddington ja valmistui 6. maaliskuuta 1937. Alus otettiin palvelukseen 7. huhtikuuta ensimmäisenä päällikkönään jo edellisellä *HMS Southamptonilla* palvellut komentaja A. M. Peters.

## Palvelus
Palvelukseen otettaessa alus liitettiin Kotilaivastoon 2. risteilijälaivueen komentajan kontra-amiraali T. P. F. Calvertin lippulaivaksi.

Alukseen osui 16. lokakuuta 1939 pommi sen ollessa ankkurissa Rosythissa. Aluksen vauriot jäivät kuitenkin vähäisiksi. Alus liitettiin Humberin osastoon, kunnes se siirrettiin helmikuussa 1940 Scapa Flowhun 18. risteilijäviirikköön.

Huhtikuussa alus osallistui Norjan taisteluihin, jonka aikana alusta pommitettiin useaan otteeseen, mutta se ei vaurioitunut vakavasti. Norjan jälkeen alus osallistui mahdollisen Englannin maihinnousun torjuntaan Etelä-Englannissa, kunnes se palasi lokakuussa Scapa Flowhun.

Alus lähti 15. marraskuuta Välimerelle, jossa se otti 27. marraskuuta osaa Spartiventon taisteluun. Alus siirrettiin joulukuussa Punaiselle merelle suojaamaan joukkojenkuljetussaattueita ja pommittamaan Kismajua taisteluissa Italian Itä-Afrikkaa vastaan.

Alus liitettiin 1. tammikuuta 1941 3. risteilijäviirikköön, jonka mukana alus oli suojaamassa Maltan saattueita. Alukseen osui 11. tammikuuta Sisilian edustalla kaksi tai kolme lentopommia, jotka tekivät aluksesta liikuntakyvyttömän sekä aiheuttivat valtavan tulipalon. ''HMS Gloucester'' laukaisi yhden torpedon ja ''HMS Orion'' neljä vaurioituneen aluksen upottamiseksi.

## Päälliköt
Aluksen päälliköinä olivat:
*A. M. Peters DSO 2. marraskuuta 1936 -
*G. F. B. Edward-Collins CB CVO 18. kesäkuuta 1938 -
*F. W. H. Jeans 2. tammikuuta 1939 -
*B. C. B. Brooke 18. kesäkuuta 1940 -

## Lähteet

*
*
*

### Viitteet
Inza

**Inza** () on kaupunki Uljanovskin alueella Venäjällä. Se sijaitsee Suran vesistöön kuuluvan Sjuksjumka-joen varrella 167 kilometriä Uljanovskista lounaaseen. Kaupunki on Inzan piirin keskus. Siellä risteytyvät Uljanovskiin, Syzraniin ja Ruzajevkaan johtavat rautatiet. Asukkaita on 19&nbsp;700 henkeä (vuonna 2005).

Paikkakunta on syntynyt vuonna 1897 perustetun rautatieaseman ympärille. Kaupunginoikeudet se sai vuonna 1946. Nykyään Inzassa on rakennustarvike- ja puunjalostusteollisuutta.

## Lähteet
* 

## Aiheesta muualla
* Inzan kaupungille omistettu sivusto
Sengilei

**Sengilei** () on kaupunki Uljanovskin alueella Venäjällä. Se sijaitsee Volgan muodostaman Kuibyševin tekojärven rannalla 72 kilometriä Uljanovskista etelään. Kaupunki on Sengilein piirin keskus. Volgan rannalla on jokisatama. Asukkaita on 8&nbsp;100 henkeä (vuonna 2005).

Vuonna 1666 paikalle perustettiin rajalinnoitus paimentolaiskansojen hyökkäyksiä vastaan. Ensimmäiset asukkaat olivat kasakoita. 1700-luvun alussa kolme asutusta yhdistettiin Pokrovskojen kyläksi, josta vuonna 1780 tuli Sengilein kaupunki ja myöhemmin Simbirskin lääniin kuuluneen kihlakunnan keskus. 1800-luvulla kehittyi myllyteollisuutta, vuonna 1907 rakennettiin pieni sähkölaitos ja vuonna 1914 sementtitehdas. Vuonna 1925 Sengilei alennettiin kyläksi. Vuonna 1928 se sai työläisasutuksen statuksen ja vuonna 1943 siitä tuli jälleen kaupunki.

Nykyään Sengileissä on mm. sementtitehdas, elintarvike- ja huonekaluteollisuutta. Lähistöllä sijaitsee Turgenevin veljesten entinen kartano.

## Lähteet
* 

## Aiheesta muualla
* Sengilein piirin sivusto 
* Sengilein kaupungille omistettu sivusto
Sandcastle Disco

**Sandcastle Disco** on Solange Knowlesin single *[[Sol-Angel and the Hadley St. Dreams]]* -albumilta.

## Versiot
; UK HMV CD Single (Available only via HMV.com)
# Sandcastle Disco - UK Radio Edit
# Sandcastle Disco - Freemasons Club Mix

; UK Amazon CD Single (No longer available due to high demand, Amazon now stock HMV version):
# Sandcastle Disco - UK Radio Edit
# I Decided (Remix) (featuring Snoop Dogg)

; UK Download Bundle:
# Sandcastle Disco - UK Radio Edit

## Listasijoitukset

## Lähteet
T.O.N.Y.

**T.O.N.Y.** on Solange Knowlesin single *[[Sol-Angel and the Hadley St. Dreams]]* -albumilta.
 
## Listasijoitukset

## Lähteet
Valerian Kuibyšev

**Valerian Vladimirovitš Kuibyšev** (; 6. kesäkuuta (J: 25. toukokuuta) 1888 Omsk – 25. tammikuuta 1935 Moskova) oli venäläinen bolševikkivallankumouksellinen ja neuvostoliittolainen poliitikko.

Valerian Kuibyšev syntyi upseerin perheeseen. Hän opiskeli Omskin kadettikoulussa ja liittyi 16-vuotiaana Venäjän sosiaalidemokraattisen työväenpuolueen bolševikkiryhmään. Opiskellessaan Pietarin sotalääketieteellisessä akatemiassa vuonna 1905 hän osallistui aktiivisesti puolueen toimintaan. Keväällä 1906 Kuibyšev erotettiin opiskelijalakon takia akatemiasta, minkä jälkeen hän osallistui puolueen maanalaiseen toimintaan eri puolilla Venäjää. Neljä kertaa hänet pidätettiin ja karkotettiin Siperiaan.

Maaliskuussa 1917 Kuibyšev palasi Samaraan, jossa hänet valittiin puolueen paikallisjärjestön johtajaksi ja neuvoston puheenjohtajaksi. Lokakuussa hän johti neuvostovallan pystyttämistä Samaraan, toimi vallankumouskomitean ja puolueen lääninkomitean puheenjohtajana. Venäjän kansalaissodassa hän johti puna-armeijan organisointia ja poliittista työtä. Lokakuussa 1919 hänet nimitettiin Turkestanin asioiden komission varapuheenjohtajaksi ja joulukuussa 1920 keskusammattiliiton puhemiehistön jäseneksi. Huhtikuusta 1921 lähtien Kuibyšev toimi kansantalousneuvoston puhemiehistön jäsenenä ja johti maan sähköistyssuunnitelman, GOELROn, toteuttamista.

Vuosina 1923–1926 Kuibyšev työskenteli työläis-talonpoikaisen kontrollin kansankomissaarina ja kansankomissaarien neuvoston varapuheenjohtajana. Vuodesta 1926 lähtien hän toimi kansantalousneuvoston puheenjohtajana ja marraskuusta 1930 lähtien myös Gosplanin puheenjohtajana. Hän oli NKP(b):n keskuskomitean jäsen vuosina 1922–1923 ja 1927–1935, puolueen politbyroon jäsen vuosina 1927–1935, organisaatiobyroon jäsen vuosina 1922–1923 ja 1934–1935, keskuskomitean sihteeri vuosina 1922–1923 ja keskuskontrollikomitean jäsen vuosina 1923–1927. Hänet on haudattu Punaiselle torille lähelle Kremlin muuria.

Valerian Kuibyševin nimeä kantaa Kuibyševin kaupunki Novosibirskin alueella. Vuosina 1935–1991 hänen mukaansa oli nimetty myös Samara sekä Bolgarin kaupunki Tatarstanissa.

## Lähteet
Kazehakase

**Kazehakase** () on japanilainen selain Unix-käyttöjärjestelmille, jotka käyttävät GTK+-kirjastoa. Selain on GNU GPL -lisenssillä julkaistu vapaa ohjelmisto. Kazehakase käyttää Gecko-selainmoottoria.

## Aiheesta muualla
* Kazehakase-projekti Sourceforgessa  
* Linux.com: Kazehakase brings innovation to the browser
Helmipeipot

**Helmipeipot** (*Hypargos*) on loistopeippojen heimoon kuuluva varpuslintusuku. Helmipeippojen sukuun kuuluu BirdLifen mukaan kaksi lajia.

## Helmipeippoihin kuuluvia lajeja
* Punahelmipeippo (*Hypargos niveoguttatus*)
* Ruusuhelmipeippo (*Hypargos margaritatus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Hypargos (englanniksi)
I Decided

**I Decided** on Solange Knowlesin single *[[Sol-Angel and the Hadley St. Dreams]]* -albumilta.

## Versiot
; US CD Single
# "I Decided" (Part 1) (Neptunesin Mixaus)
# "I Decided" (Part 2) (Freemasonsien Mixaus)

; Maxi Single
# "I Decided" (Part 2) (Freemasonsien Mixaus)
# "God Given Name" (Soulshock & Karlin versio)
# "I Decided" (Part 2) (Freemasonsien Mixaus) (Instrumentaali)
# "I Decided" (Part 2) (Freemasonsien Mixaus) (Video)

; UK CD Single
# "I Decided" (Part 2) (Freemasonsien Mixaus)
# "God Given Name" (Soulshock & Karlin versio)

## Remixaukset/Versioinnit
* "I Decided" (Part 1)
* "I Decided" (Part 1) (Instrumentaali)
* "I Decided" (Part 2)
* "I Decided" (Part 2) (Instrumentaali)
* "I Decided" ("Radio Mix" Mixed by Ron Fair)
* "I Decided" (Freemasons klubi-mixaus)
* "I Decided" (Moto Blanco Remixaus)
* "I Decided" (Moto Blanco Dub-versio)
* "I Decided" (Moto Blanco Remix Edit -versio)
* "I Decided" (Mr Mig Mixaus)
* "I Decided" (Mr Mig Dub-versio)
* "I Decided" (Mr Mig Radio Edit -versio)
* "I Decided" (King Britt & Philip Charles Classic mixaus)
* "I Decided" (King Britt Five Six mixaus)
* "I Decided" (Azza Remixaus)
* "I Decided" (Azza Remix Instrumentaali)
* "I Decided" (Azza Dub -versio)
* "I Decided" (Remix) (tähtivieraana Snoop Dogg)
* "I Decided" (Féria Mix) L'Oreal Féria tuotepromootiota varten

## Listasijoitukset

## Lähteet
Wienin teknillinen yliopisto

__NOTOC__

**Wienin teknillinen yliopisto** (*Technische Universität Wien*, lyhenne *TU Wien*) on Itävallan pääkaupungissa Wienissä sijaitseva teknillinen korkeakoulu.

## Historia
Nykyisen teknillisen yliopiston perusti 1815 polyteknillisena oppilaitoksena Keisari Frans II.. Ensimmäinen johtaja oli Johann Joseph von Prechtl. Oppilaitos avattiin 6. joulukuuta 1815, ja opetus käynnistyi seuraavana päivänä. 1872 oppilaitoksen nimi muuttui Teknilliseksi korkeakouluksi (Technische Hochschule). Vuodesta 1919 oppilaitokseen otettiin myös naisopiskelijoita. Vuonna 1975 Teknillisen korkeakoulun nimeksi tuli Teknillinen yliopisto eli Technische Universität.
Vuonna 2007 Wienin teknillinen yliopisto oli 166. sijalla maailman 200 huippuyliopiston joukossa. Arvion on tehnyt Times Higher Education Supplement.

## Tiedekunnat
TU Wienissä on seuraavat kahdeksan tiedekuntaa:
* Arkkitehtuuri ja kaavoitus
* Rakennustekniikka
* Sähkötekniikka ja informaatiotekniikka
* Informatiikka
* Konetekniikka ja tuotantotalous
* Matematiikka ja geotieteet
* Fysiikka
* Kemian tekniikka

## Lähteet

## Aiheesta muualla

* Yliopiston kotisivu
Stephan Loboué

**Stephan Loboué** (s. 23. elokuuta 1981 Pforzheim, Länsi-Saksa) on saksalais-norsunluurannikkolainen jalkapalloilija. Maalivahtina pelaava Loboué edustaa tällä hetkellä 3. Ligassa pelaavaa SSV Jahn Regensburgia.

## Lähteet
### Viitteet
FBC Turku

**FBC Turku** on 1995 perustettu turkulainen salibandyn erikoisseura, jolla on 750 jäsentä. Rekisteröityjä lisenssipelaajia kaudella 2017–2018 seurassa oli 575 ja erilaisia joukkueita ja ryhmiä 26. Seuran omistaa Turun Salibandyhalli Oy, joka pyörittää Bolt Garden -nimistä salibandyhallia, (entinen Sport Garden) Turun Länsikeskuksessa. Bolt Gardenilla sijaitsee myös seuran toimisto.

## Toiminta

FBC Turun toimintaa johtaa 6–9-henkinen hallitus, joka vastaa seuran operatiivisesta johtamisesta käytännön tasolla yhdessä toiminnanjohtajan kanssa.

FBC Turun toiminta on keskittynyt Turussa Länsikeskuksen ympäristöön, jossa sijaitsee seuran salibandyhalli Bolt Garden. FBC Turun joukkueet harjoittelevat Bolt Gardenin lisäksi, Kupittaan Palloiluhallilla sekä Turun Raunistulassa sijaitsevalla Salibandy-Areenalla, jonne on keskitetty juniorijoukkueiden harjoitusvuoroja. Turkulaisten pelaajien ohella seurassa on myös paljon pelaajia lähikunnista Raisiosta, Naantalista, Liedosta ja Ruskolta.

FBC Turku on tunnettu junioritoiminnastaan, ja se on saavuttanut niin alue- kuin SM-mitaleja ja sen pelaajia on kehittynyt kansainvälisille kentille saakka. Tällä hetkellä FBC Turulla on poikajuniorijoukkue kaikissa Salibandyliiton juniori-ikäryhmissä sekä kasvava määrä tyttöjuniorijoukkueita. Lisäksi seuralla on 5–7-vuotiaille tytöille ja pojille suunnattu salibandykoulu sekä 3–4-vuotiaille tarkoitettua lapsi–vanhempi-salibandya. FBC Turulla on myös eritasoisia aikuisharrastejoukkueita.

## Miehet
FBC Turun miesten edustusjoukkue pelaa F-liigaa.

### FBC Turku kaudella 2020–2021

**Maalivahdit**
* 31 Jouni Savonen
* 32 Aleksi Sillantaka
* 65 Eemeli Nikula

**Puolustajat**
* 8 Aleksi Orpana
* 12 Niklas Niiranen
* 18 Antti Hopeanaula
* 20 Juuso Forsman
* 22 Juhana Räikkönen
* 24 Jussi Hoikkala
* 50 Eero Säylä
* 60 Akseli Härkönen
* 72 Malik Abudu

**Hyökkääjät**
* 7 Sami Tuominen
* 13 Jaakko Hautamäki
* 21 Miika Hämäläinen
* 23 Antti Kokko
* 27 Teemu Aaltonen


* 37 Juho Sorri
* 54 Joona Heiskanen
* 47 Ere Laitimo
* 57 Ere Laitimo
* 61 Aku Kuikka
* 67 Matias Kallio
* 70 Miikka Sokka
* 71 Aleksi Havia
* 74 Matti Manninen
* 82 Severi Rautio
* 90 Saku Hirmasto
* 91 Jarno Pensikkala

**Valmennus**
* Santeri Raatarila
* Tommi Sjöholm

## Naisten edustus (FBC Loisto)

FBC Turun naisten edustusjoukkue pelaa F-liigaa. Joukkue käyttää nimeä *[[FBC Loisto]]*. Vuonna 2011 perustettu Loisto toimi itsenäisenä seurana, kunnes se liittyi FBC Turun organisaatioon vuonna 2014.

### FBC Loisto kaudella 2020–2021

**Valmennus**
* Matti Pienihäkkinen
* Jussi Ojares
* Mika Pietilä
* Santeri Raatarila

## Lähteet

## Aiheesta muualla
* Seuran kotisivut
Saippuakupla

**Saippuakupla** on saippuan ja veden sekoituksesta muodostuva ontto pallo. Kuplan saa aikaiseksi puhaltamalla ilmaa saippuavedestä muodostunutta kalvoa kohti niin, että kalvo irtoaa raameistaan ja muodostaa leijuvan kuplan. Kuplat kestävät vain hetken ja hajoavat itsestään tai osuessaan johonkin.

Saippuakuplat ovat irisoivia eli ne kimaltelevat sateenkaaren väreissä. Irisointi aiheutuu valon interferenssistä valosäteiden heijastuessa sekä kuplan kalvon sisä- että ulkopinnasta ja kohdatessa eri aallon vaiheissa. 

Saippuakupla puhalletaan yleensä muovisella saippuakuplapuhaltimella. Isoja kuplia varten on mahdollista kehitellä myös oma puhallin esimerkiksi metallista. Kuplasta saa kestävämmän lisäämällä saippuaveteen pihkaa, sokeria, siirappia tai tapettiliisteriä. Yleensä lapset puhaltelevat saippuakuplia omaksi ilokseen. Niitä käytetään myös taiteellisissa esityksissä tehostekeinona ja nykyisin myös häissä riisin heittelyn sijaan.

## Lähteet

## Aiheesta muualla
Korallisaari

**Korallisaari** on saari, joka muodostuu pääasiassa korallieläinten kuorista syntyneestä korallihiekasta. Korallisaaria syntyy tulivuorisaaren vajotessa mereen, mikäli sen ympärille on kertynyt korallia. Tällöin syntyy atolli, jonka keskellä on laguuni. Korallisaaren kasvillisuus on karua, ja puista korallisaarella menestyvät vain kookospalmut. 

Korallisaaria on vain tropiikissa päiväntasaajan molemmin puolin. Eniten niitä on Tyynellämerellä. Sellaisia ovat esimerkiksi Jarvis, Baker Island ja Howlandinsaari sekä jotkin Kiribatin saaret.
Suomen Pietarin instituutti

**Suomen Pietarin instituutti** oli vuonna 1992 perustettu suomalainen kulttuuri- ja tiedeinstituutti Pietarissa. Instituutin päätavoite oli esitellä ja tukea suomalaista kulttuuria ja tiedeyhteistyötä Venäjällä.

Suomen Pietarin instituutti järjesti avoimia yleisötapahtumia ja tuki suomalaisten asiantuntijoiden osallistumista merkittäviin Pietarissa järjestettäviin tapahtumiin, kuten festivaaleille, näyttelyihin ja seminaareihin. Organisaatio toimi yhdistävänä linkkinä suomalaisten ja venäläisten tiede- ja kulttuurialan asiantuntijoiden välillä.

Suomen Pietarin instituutti oli itsenäinen voittoa tavoittelematon organisaatio, jota rahoitti Suomen opetus- ja kulttuuriministeriö. Se oli osa Suomen kulttuuri- ja tiedeinstituuttien verkostoa, johon kuului tuolloin 17 itsenäistä toimijaa eri puolilla maailmaa. Suomen Pietarin instituutti sijaitsi Suomi-talon ensimmäisessä kerroksessa, jossa toimi myös instituutin kaikille avoin kirjasto. Vuodesta 2017 Suomen Pietarin instituuttia hallinnoi Suomi-Venäjä-seura.

Venäjän aloitettua hyökkäyssodan Ukrainassa Suomen Pietarin instituutti laittoi yleisöohjelmansa tauolle 25. helmikuuta 2022 ja keskeytti toimintansa kokonaan huhtikuussa Suomi-Venäjä-seuran hallituksen päätöksen mukaisesti.

Suomi-Venäjä-seuran hallitus päätti kesäkuussa 2022 vetäytyä tehtävästään Suomen Pietarin instituutin taustajärjestönä ja lopettaa Suomen Pietarin instituutin toiminnan. Instituutin johtaja (2018–2022) Sani Kontula-Webb kiitti yhteistyökumppaneita ja sidosryhmiä jäähyväisviestissään.  

## Suomen Pietarin instituutin johtokunta

Suomen Pietarin instituutin johtokuntaan kuuluu tieteen, kulttuurin ja liike-elämän asiantuntijoita. Johtokunnan tehtävänä on toimia instituutin tukena ohjelmasuunnittelussa ja toiminnan kehittämisessä.

Johtokunnan jäsenet:

* Kalervo Väänänen, Turun yliopiston rehtori emeritus
* Marjo Mäenpää, Kulttuuripolitiikan tutkimuskeskuksen johtaja
* Suvi Saloniemi, Helsingin Designmuseon intendetti
* Ilkka Salonen, East Officen hallituksen puheenjohtaja
* Niina Sinkko, Suomi-Venäjä-seuran pääsihteeri
* Sanna Iskanius, koulutusjohtaja, Itä-Suomen yliopisto

## Instituutin johtajat
* 1992–1995 Jukka Mallinen
* 1995–1998 Merja Wahlroos 
* 1998–2000 Timo Vihavainen
* 2000–2004 Jarmo Nironen
* 2005–2008 Helena Autio-Meloni
* 2008–2011 Mira Pitkänen 
* 2011–2012 Kirsi Tykkyläinen
* 2012-2016 Elina Kahla
*2017 (maaliskuu– huhtikuu) Maarit Uber 
* 2017 Mika Pylsy (V.t.)
*2018–31.12.2022 Sani Kontula-Webb

## Lähteet
Steven Dale Green

**Steven Dale Green** (2. toukokuuta 1985 – 15. helmikuuta 2014 Tucson, Arizona) oli yhdysvaltalainen rikollinen. Hän liittyi Yhdysvaltain armeijaan vuonna 2005 ja lähti myöhemmin samana vuonna Irakiin. 12. maaliskuuta 2006 hän syyllistyi Irakissa 14-vuotiaan paikallisen tytön raiskaukseen ja tämän sekä tytön kolmen perheenjäsenen murhiin. Hän suunnitteli ja toteutti raiskauksen neljän muun sotilaan kanssa.

Green joutui erotetuksi armeijasta persoonallisuushäiriön takia jo ennen pidätystään kesällä 2006. Siksi tapaus myös käsiteltiin siviilioikeudessa, jossa Greenille vaadittiin kuolemanrangaistusta, mutta vuonna 2009 hänet tuomittiinkin elinkautiseen vankeuteen ilman armahdusmahdollisuutta.

Green kasvoi Texasin Midlandissa. Hän oli jäänyt hieman ennen armeijaan liittymistä kiinni alkoholin hallussapidosta.

Green löytyi hirttäytyneenä sellistään arizonalaisessa vankilassa 15. helmikuuta 2014.

## Lähteet
10,5 cm leichte Feldhaubitze 18

**10,5&nbsp;cm leFH 18** () on Rheinmetallin vuosina 1929–1930 suunnittelema ja vuosina 1935-1945 valmistama 105&nbsp;mm haupitsi.

## Käyttö Suomessa
Suomeen tykkimallia ostettiin Saksasta vuoden 1944 keväällä 53 kappaletta. Suomessa nimikkeeksi tuli **105 H 33**. Juuri ennen välien rikkoutumista Saksan kanssa oli ehditty laivata 8&nbsp;kpl haupitseja mallia 10,5&nbsp;cm leFH 18/40, jotka saapuivat Suomeen 5.9.1944. Ne saivat nimikkeen **105 H 33–40**. Mallissa 18/40 oli sama putki kuin mallissa 18, mutta se oli asennettu 7,5&nbsp;cm Pak 40 -panssarintorjuntakanuunan modifioidulle lavetille tykin keventämiseksi. Nämä aseet eivät enää ehtineet mukaan sotatoimiin. Sodassa tykeillä ammuttiin 22&nbsp;792 laukausta, yhtään tykkiä ei menetetty.

## Tiedot
*Kaliiperi: 105&nbsp;mm
*Putkipituus: 28 kaliiperia
*Kantama 11,3&nbsp;km
*Tulinopeus 4–6&nbsp;ls/min
*Ammuksen paino 14,8–15,3&nbsp;kg
*Tuliasemapaino 1 985&nbsp;kg
*Jaettu Kevyt patteristo 17:lle, 20:lle ja 23:lle sekä Kenttätykistörykmentti 9:n 3. patteristolle.

## Määrät ja vastaanottopäivät Suomessa
*21.2.–4.3.1944 53&nbsp;kpl 105 H 33 (10,5&nbsp;cm leFH 18)
*5.9.1944 8&nbsp;kpl 105 H 33-40 (10,5&nbsp;cm leFH 18/40)

## Lähteet
*
Ruusupeipot

**Ruusupeipot** (*Lagonosticta*) on loistopeippojen heimoon kuuluva varpuslintusuku. Ruusupeippojen sukuun kuuluu BirdLifen mukaan yksitoista lajia.

## Ruusupeippoihin kuuluvia lajeja
* Angolanruusupeippo (*Lagonosticta landanae*)
* Malinruusupeippo (*Lagonosticta virata*)
* Naamioruusupeippo (*Lagonosticta larvata*)
* Nigerianruusupeippo (*Lagonosticta sanguinodorsalis*)
* Punaruusupeippo (*Lagonosticta rhodopareia*)
* Ruohikkoruusupeippo (*Lagonosticta rara*)
* Ruokoruusupeippo (*Lagonosticta nitidula*)
* Ruusupeippo (*Lagonosticta senegala*)
* Savanniruusupeippo (*Lagonosticta rufopicta*)
* Tšadinruusupeippo (*Lagonosticta umbrinodorsalis*)
* Tuliruusupeippo (*Lagonosticta rubricata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Lagonosticta
Khaw Boon Wan

**Khaw Boon Wan** (; s. 8. joulukuuta 1952 Penang, nyk. Malesia) on singaporelainen poliitikko. Hän on parlamentin jäsen ja maansa nykyinen terveysministeri. Uskonnoltaan hän on buddhalainen.

## Lähteet
Shigeru Ishiba

**Shigeru Ishiba** (; s. 4. helmikuuta 1957) on japanilainen liberaalidemokraattisen puolueen poliitikko. Hän on toiminut puolueen johtajana ja 1. lokakuuta 2024 alkaen syyskuuhun 2025 Japanin pääministerinä.

Ennen pääministeriksi nimittämistä Ishiba toimi puolustusministerinä. Hän oli pyrkinyt pääministeriksi tuloksetta jo neljä kertaa aiemmin. Ishiban tärkein kilpailija aseman tavoittelijana vuoden 2024 puheenjohtajavalinnassa oli talousturvallisuusministeri Sanae Takaichi. Viimeisellä äänestyskierroksella Takaichi sai 194 ja Ishiba 215 ääntä.

## Näkemyksiä
Ishiba on kertonut pohtivansa toimia ufojen mahdollisen saapumisen varalta. Hän kertoi joulukuussa 2007, että ufojen olemassaoloa ei ole syytä kiistää. Hänet nimitettiin toukokuussa 2024 ufohavaintoja selvittävän valiokunnan neuvonantajaksi.

Ishiba on äärinationalistisen Nippon Kaigi -järjestön jäsen. Uskonnolliselta vakaumukseltaan hän on kristitty.

## Lähteet
Hämeen ammatti-instituutti

**Hämeen ammatti-instituutti** (lyhenne HAMI, englanniksi *Häme Vocational Institute*) tarjoaa toisen asteen ammatillista luonnonvara- ja ympäristöalan sekä elintarvikealan ja matkailualan koulutusta. Ammatti-instituutin keskeisimmät toimintamuodot ovat nuorisolle ja aikuisille suunnattu perustutkintoon johtava ammatillinen koulutus sekä ammatillinen lisä- ja täydennyskoulutus. Oppilaitos tekee kiinteää yhteistyötä Hämeen ammattikorkeakoulun kanssa, sillä ne toimivat samoissa tiloissa ja käyttävät yhteisiä resursseja.

Toisen asteen ammatillinen koulutus on käytännönläheistä, ja opiskelussa painotetaan tekemällä oppimista. Osa ammatillisen koulutuksen opinnoista toteutetaan työharjoittelussa, ja osaamista punnitaan myös näytöillä, jotka on suunniteltu ja järjestetty yhteistyössä työelämän edustajien kanssa.  

Ammatti-instituutti on Hämeen ammattikorkeakoulun (HAMK) tytäryhtiö. HAMK oy:n osakaskuntia ovat Hämeenlinna, Forssa, Riihimäki, Valkeakoski, Hattula ja Tammela. 

## Hämeen ammatti-instituutin koulutusohjelmat

* Maatilatalouden koulutusohjelma, tutkinto: maatalousalan perustutkinto, tutkintonimike: maaseutuyrittäjä

* Puutarhatuotannon koulutusohjelma, tutkinto: puutarhatalouden perustutkinto, tutkintonimike: puutarhuri

* Viheralan koulutusohjelma, tutkinto: puutarhatalouden perustutkinto, tutkintonimike: puutarhuri

* Metsätalouden koulutusohjelma, tutkinto: metsäalan perustutkinto, tutkintonimike: metsuri - metsäpalvelujen tuottaja
* Metsäenergian tuotannon koulutusohjelma (aikuiskoulutus), tutkinto: metsäalan perustutkinto - aikuiskoulutus, tutkintonimike: metsäenergian tuottaja

* Meijerialan koulutusohjelma, tutkinto: elintarvikealan perustutkinto, tutkintonimike: meijeristi
## Ammatti- ja erikoisammattitutkintoihin valmistava koulutus

* Maidonjalostajan ammattitutkinto
* Meijeriteollisuuden ammattitutkinto
* Mehiläistarhaajan ammattitutkinto
* Golfkentähoitajan ammattitutkinto
* Golfkenttämestarin erikoisammattitutkinto
* Viinintuotannon ammattitutkinto
* Liikenneopettajan erikoisammattitutkinto
* Lähiesimiestyön ammattitutkinto
* Johtamisen erikoisammattitutkinto

Lisäksi ammatti-instituutti tarjoaa ammatillista kaikille avointa ja ryhmille räätälöitävää lisä- ja täydennyskoulusta. 

Hämeen ammatti-instituutilla on seuraavat toimipisteet:  Visamäki, Sairio ja Evo Hämeenlinnassa sekä Lepaa (Hattula), Mustiala (Tammela) ja  Liikenenneopetuskeskus (Riihimäki)

## Lähteet
*Hämeen ammatti-instituutin verkkosivut

## Aiheesta muualla
*Hämeen ammatti-instituutti
Sinipeipot

**Sinipeipot** (*Uraeginthus*) on loistopeippojen heimoon kuuluva varpuslintusuku. Sinipeippojen sukuun kuuluu BirdLifen mukaan 3 lajia.

## Sinipeippoihin kuuluvia lajeja
* Punaposkipeippo (*Uraeginthus bengalus*)
* Sinipeippo (*Uraeginthus angolensis*)
* Sinipääpeippo (*Uraeginthus cyanocephalus*)

## Lähteet

## Aiheesta muualla
*ITIS: Uraeginthus (englanniksi)
Dudley Nichols

**Dudley Nichols** (6. huhtikuuta 1895 Wapakoneta, Ohio, Yhdysvallat – 4. tammikuuta 1960 Hollywood, Kalifornia, Yhdysvallat) oli yhdysvaltalainen elokuvakäsikirjoittaja. Hän oli ensimmäinen, joka kieltäytyi Oscarista, kun hän ei vastaanottanut palkintoa elokuvasta *[[Ilmiantaja (vuoden 1935 elokuva)|Ilmiantaja]]*.

Nicholsin Hollywood-ura alkoi vuonna 1930. Hänet muistetaan 1930- ja 1940-luvuilta erityisesti onnistuneesta yhteistyöstä ohjaaja John Fordin kanssa. Nichols käsikirjoitti useita Fordin elokuvia. Tämän lisäksi hänen merkittäviin käsikirjoituksiinsa lukeutuvat Howard Hawksin *[[Hätä ei lue lakia]]*, Fritz Langin *[[Punainen katu]]* ja Jean Renoirin *[[Suursuon salaisuus]]* sekä *[[Tämä maa on minun (vuoden 1943 elokuva)|Tämä maa on minun]]*.

Nichols oli urallaan neljä kertaa Oscar-ehdokkaana. Hän voitti parhaan käsikirjoituksen Oscarin 1936 *[[Ilmiantaja (vuoden 1935 elokuva)|Ilmiantajasta]]*. Nichols kieltäytyi kuitenkin palkinnosta, sillä käsikirjoittajien ammattiliitto oli työkiistassa elokuvayhtiöiden kanssa. Nichols oli Oscar-ehdokkaana myös elokuvista *[[Vaarallisilla vesillä]]*, *[[Ilma on kohtalomme]]* ja *[[Hopeatähti (elokuva)|Hopeatähti]]*.

## Valikoitu filmografia
**[[Ristin merkki]]* (*The Sign of the Cross*, 1932)
**[[Kadonnut partio]]* (*The Lost Patrol*, 1934)
**[[Ilmiantaja (vuoden 1935 elokuva)|Ilmiantaja]]* (*The Informer*, 1935)
**[[Jokilaiva (elokuva)|Jokilaiva]]* (*Steamboat Round the Bend*, 1935)
**[[Maria Stuart (elokuva)|Maria Stuart]]* (*Mary of Scotland*, 1936)
**[[Hirmumyrsky (vuoden 1937 elokuva)|Hirmumyrsky]]* (*The Hurricane*, 1937)
**[[Hätä ei lue lakia]]* (*Bringing Up Baby*, 1938)
**[[Ihanaa on elää]]* (*Carefree*, 1938)
**[[Hyökkäys erämaassa]]* (*Stagecoach*, 1939)
**[[Gunga Din]]* (1939)
**[[Vaarallisilla vesillä]]* (*The Long Voyage Home*, 1940)
**[[Ihmismetsästys (vuoden 1941 elokuva)|Ihmismetsästys]]* (*Man Hunt*, 1941)
**[[Suursuon salaisuus]]* (*Swamp Water*, 1941)
**[[Kenelle kellot soivat (elokuva)|Kenelle kellot soivat]]* (*For Whom the Bell Tolls*, 1943)
**[[Ilma on kohtalomme]]* (*Air Force*, 1943)
**[[Onnettaren suosikki]]* (*Mr. Lucky*, 1943)
**[[Tämä maa on minun (vuoden 1943 elokuva)|Tämä maa on minun]]* (*This Land Is Mine*, 1943); myös tuottajana
**[[Tapahtui huomenna]]* (*It Happened Tomorrow*, 1944)
**[[Eikä yksikään pelastunut (elokuva)|Eikä yksikään pelastunut]]* (*And Then There Were None*, 1945)
**[[Punainen katu]]* (*Scarlet Street*, 1945)
**[[Pyhän Maarian kellot]]* (*The Bells of St. Mary’s*, 1945)
**[[Elämisen oikeus]]* (*The Fugitive*, 1947)
**[[Veren perintö]]* (*Pinky*, 1949)
**[[Korkean taivaan alla]]* (*The Big Sky*, 1952)
**[[Prinssi Valiant]]* (*Prince Valiant*, 1954)
**[[Tinatähti (elokuva)|Tinatähti]]* (*The Tin Star*, 1957)

## Lähteet

## Aiheesta muualla
* 
*
FLAMA

**FLAMA** (port. ***F***r*ente de *'L**ibertação do **A**rquipélago da **M**adeir**a**') oli sittemmin lakkautettu puolisotilaallinen oikeistolainen terroristijärjestö. Sen päätavoitteena oli irrottaa Madeiran saari emämaastaan Portugalista ja saavuttaa riippumattomuus siitä. Vanhassa portugalin kielessä lyhenne FLAMA voidaan tulkita tarkoittavan liekkiä. FLAMA järjesti muutamia aseellisia selkkauksia ja pommi-iskuja vuosina 1974–1978. Portugalissa 25. huhtikuuta 1974 tapahtui Neilikkavallankumous, jossa maan vasemmistolainen armeija kaatoi vuosikymmeniä Portugalia hallinneen oikeistolaisen diktatuurin. FLAMA oli Madeiran oikeistolaisten reaktio vasemmiston valtaannousuun Manner-Portugalissa. Kun poliittinen tilanne Portugalissa normalisoitui vuoteen 1976 mennessä, Madeiran saarelle taattiin laillinen autonomia. Tämän jälkeen FLAMA käytännössä katosi.

## Lähteet
Pallacanestro Cantù

**Pallacanestro Cantù** on italialainen koripalloseura Cantùn kaupungista. Seuran nimi vaihtelee kulloisenkin sponsorisopimuksen mukaan. Cantù on yksi Euroopan menestyneimmistä, sillä ainoastaan Real Madrid on voittanut sitä enemmän eurooppalaisia seurajoukkuekilpailumestaruuksia.

## Historia

Vuonna 1936 perustettu seura on pienestä koostaan huolimatta ollut aina tärkeänä osallisena Euroopan koripallokartalla. Sen ensimmäinen merkittävä saavutus oli *Mussolini Cupin* voitto vuonna 1942. Toisen maailmansodan jälkeen joukkue jatkoi pelaamista kolmanneksi korkeimmalta tasolta vuonna 1949. Toiseksi korkeimmalle tasolle nousu tapahtui vuonna 1953, ja vuotta myöhemmin joukkue pelasi jo Serie A:ssa. 

Seura voitti ensimmäisen Italian mestaruutensa vuonna 1968, jolloin alkoi seuran nousu kohti Euroopan eliittiä. Vuoden päästä joukkueeseen liittyi seuralegendaksi noussut Pierluigi Marzorati. Korac Cupin perustamisen jälkeen seura voitti kilpailun kolme kertaa perättäin vuosina 1973–1975. Saporta Cupin joukkue voitti neljästi viiden vuoden sisällä vuosina 1977–1981. Kun joukkue voitti Italian mestaruuden vuonna 1981, avautuivat ovet Euroliigaan. Pelit Euroliigassa eivät kuitankaan alkaneet lupaavasti, sillä joukkueen silloisen valmentajan, Valerio Bianchinin, vastasyntynyt poika kuoli, eikä Bianchini lähtenyt joukkueen vieraspeleihin. Joukkue kuitenkin pystyi voittamaan finaalin Maccabia vastaan ja juhli ensimmäistä Euroopan mestaruutta. Seuraavalla kaudella joukkue pääsi taas finaaliin saakka, jossa se voitti arkkivihollisensa Billy Milanon. Seuran voittokulku eurokentillä loppui vuonna 1991, jolloin Cantù voitti viimeisen Korac Cupinsa. 

## Lähteet

## Aiheesta muualla
* Virallinen kotisivu  
* Foorumi
Inosiini

**Inosiini** (C10H12N4O5) on glykosidi, joka muodostuu, kun riboosisokeri liittyy glykosidisidoksella hypoksantiinimolekyyliin. Inosiini on osa siirtäjä-RNA:ta. Inosiini muodostaa parin adeniinin, sytosiinin tai urasiilin kanssa.

## Kliininen merkitys
Elimistö muodostaa inosiinia aminohapoista ja glukoosista. Inosiini itse on osa puriinien kuten adeniinin valmistusta. Inosiinin on väitetty parantavan urheilusuorituksia parantamalla veren hapenkuljetuskykyä, vaikuttamalla insuliinin tuotantoon ja täten vapauttaa sokereista nopeammin energiaa. Tutkimuksissa tällaisia vaikutuksia ei kuitenkaan ole tavattu.

Inosiinin on eläinkokeilla osoitettu kykenevän suojaavan selkäytimen hermosoluja ja silmän gangliosolujen aksoneita vaurioilta. Inosiini auttaa myös ihmisen toipumista aivoverenkiertohäiriöstä, koska se vaikuttaa aksonien uudelleenyhdistymistä helpottavasti.

## Lähteet

## Aiheesta muualla
*Human Metabolome Database: Inosine 
*ChemBlink: Inosine 
*KEGG: Inosine
Suomen kulttuuri- ja tiedeinstituutit

**Suomen kulttuuri- ja tiedeinstituutit** ovat eri puolilla maailmaa toimivia itsenäisiä organisaatioita, jotka edistävät suomalaisen taiteen, kulttuurin ja tieteen kansainvälistä liikkuvuutta, näkyvyyttä ja yhteistyötä. Instituutit ovat asiantuntijaorganisaatioita, jotka tekevät tiivistä yhteistyötä keskenään. 

Verkoston muodostavia instituutteja on seitsemäntoista. Hanasaaren ruotsalais-suomalainen kulttuurikeskus toimii Suomessa, muut instituutit ulkomailla. Kunkin instituutin taustalla on toimintaa ylläpitävä säätiö, rahasto tai yhdistys. Instituuttien perusrahoitus tulee opetus- ja kulttuuriministeriöltä. 

Kulttuuri- ja tiedeinstituuttien yhteistyöelimenä on syksyllä 2005 perustettu Suomen kulttuuri- ja tiedeinstituutit ry (SKTI), joka toimii Helsingissä. Yhdistys avustaa instituutteja kotimaan viestinnässä, edunvalvonnassa ja hallintopalveluissa. Myös instituuttiyhdistyksen perusrahoitus tulee OKM:ltä.

Instituuttien toimiala on laaja ja monipuolinen. Ne luovat ja ylläpitävät kansainvälisiä yhteistyöverkostoja taiteen ja tieteen osaajien käyttöön, minkä lisäksi ne tuottavat tapahtumia, näyttelyitä, seminaareja ja muuta ohjelmaa. Instituutit myös ylläpitävät ammattilaisten liikkuvuus- ja residenssiohjelmia. Osa instituuteista on keskittynyt tekemään tieteellistä tutkimusta, joidenkin kohdalla se on kulttuurityön rinnalla osa tehtävänkuvaa. Instituutit tukevat suomalaisten taiteen ja tieteen ammattilaisten kansainvälistä toimintaa ja jakavat kohdemaissaan tietoa suomalaisesta kulttuurista, tieteestä ja yhteiskunnasta.

Vuonna 2018 Suomen kulttuuri- ja tiedeinstituutit järjestivät kaikkiaan noin 1 400 tapahtumaa, jotka tavoittivat yli 900&nbsp;000 henkilöä. Instituuteilla oli toimintaa kaikkiaan 43 maassa. Yhteistyökumppaneita oli noin 700 ympäri maailmaa. 

## Instituutit
Tässä luettelossa ovat Suomen ulkomailla toimivat kulttuuri- ja tiedeinstituutit maailmalla. Niiden lisäksi Suomessa toimii Hanasaaren ruotsalais-suomalainen kulttuurikeskus. Luettelossa ei mainita eri maiden suurlähetystöjä tai diplomaattisia edustustoja.

## Katso myös
*Luettelo eri maiden kulttuurikeskuksista Suomessa

## Lähteet
Ritva Salonen

**Ritva Tuulikki Salonen** (o.s. **Leppänen**, 28. helmikuuta 1936 Tampere – 28. maaliskuuta 1996 Helsinki) oli suomalainen telinevoimistelija.

Salonen sijoittui Rooman 1960 kesäolympialaisissa joukkuekilpailussa 13:nneksi, 8-ottelussa 77:nneksi sekä yksittäisillä telineillä parhaimmillaan hypyssä 69:nneksi. Hän osallistui MM-kilpailuihin vuosina 1958 ja 1962.

Salonen edusti kotimaassa Tampereen Voimistelijoita, Helsingin Naisvoimistelijoita ja Kulosaaren Voimistelijoita. Hän voitti Suomen mestaruuden permannolla vuosina 1954, 1955 ja 1958. Moniottelussa hän saavutti SM-hopeaa vuonna 1957 ja SM-pronssia vuonna 1961.

Kilpauransa jälkeen Ritva Salonen toimi Suomen naisten maajoukkueen valmentajana vuosina 1962–1968.

## Lähteet

*
Raili Hämäläinen

**Raili Marjatta Hämäläinen** (o.s. **Tuominen**, 13. lokakuuta 1932 Tampere – 18. maaliskuuta 2014 Tampere) oli suomalainen telinevoimistelija. Kilpauransa jälkeen hän toimi voimistelun tuomari- ja järjestötehtävissä ja vuonna 1998 hänet nimettiin Suomen Voimisteluliiton kunniajäseneksi.

Raili "Riku" Hämäläinen, silloiselta nimeltään Tuominen, sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, moniottelussa parhaana suomalaisena 51:nneksi sekä yksittäisistä telineistä puomilla 20:nneksi, permannolla 36:nneksi, hypyssä 83:nneksi ja nojapuilla 91:nneksi . Hämäläisen sijoitus puomilla on yhä vuonna 2014 suomalaisen naistelinevoimistelun paras yksilösijoitus olympiatasolla. Rooman kesäolympialaisissa 1960 Hämäläinen oli joukkuekilpailussa 13:s, moniottelussa 90:s, permannolla 84:s, hypyssä 90:s sekä puomilla ja nojapuilla 91:s. Hän osallistui MM-kilpailuihin vuonna 1954. Pohjoismaiden mestaruuskilpailuissa hän saavutti hopeaa joukkuekilpailussa ja permannolla vuonna 1959.

Hämäläinen oli Tampereen Voimistelijoiden kunniajäsen ja edusti myös Tampereen Pyrintöä ja Kulosaaren Voimistelijoita. Hän voitti vuosina 1951–1953 moniottelun Suomen mestaruuden ja yhteensä kahdeksan telinemestaruutta. SM-mitaleilla hän oli vielä vuonna 1960.

Hämäläinen toimi kansainvälisenä telinevoimistelutuomarina vuosina 1960–1992. Tässä tehtävässä hän kävi seitsemät MM-kilpailut ja kahdeksat EM-kilpailut. Vuodesta 1989 hän toimi kansainvälisenä näytösvoimistelutuomarina ja vuodesta 1996 kansainvälisenä tuomarikouluttajana. Hän suomensi runsaasti voimistelusääntöjä ja arvosteluohjeita. Hänelle myönnettiin Suomen liikuntakulttuurin ja urheilun kultainen ansioristi vuonna 1996. Pro Urheilu -mitalin Hämäläinen sai vuonna 2009.

Hämäläinen menehtyi äkillisesti Tampereella 18. maaliskuuta 2014 81 vuoden iässä.

## Lähteet

* 
* 
* Raili Hämäläinen-Tuominen Bio, Stats and Results  Olympics at Sports-Reference.com 

### Viitteet
Vappu Salonen

**Vappu Orvokki Haapanen** (o.s. **Salonen**, 12. helmikuuta 1929 Tampere – 9. heinäkuuta 2017 Tampere) oli suomalainen telinevoimistelija.

Vappu Salonen sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa toiseksi parhaana suomalaisena 58:nneksi sekä yksittäisistä telineistä permannolla 41:nneksi, puomilla 56:nneksi, hypyssä 64:nneksi ja nojapuilla parhaana suomalaisena 86:nneksi . Hän osallistui kansainvälisiin kilpailuihin TUL:n liittojoukkueessa ja voitti TUL:n mestaruuden moniottelussa vuonna 1953 ja joukkuevoimistelussa vuonna 1949. Seuratasolla hän edusti Tampereen Kisatovereita.

Kilpauransa päätyttyä Vappu Haapanen toimi TUL:ssä voimistelutuomarina ja voimistelunohjaajana.

## Lähteet

* 
* 

### Viitteet
Aune Mänttäri

**Aune Mänttäri** (o.s. **Partanen**, 23. heinäkuuta 1936 Kontiolahti – 20. marraskuuta 2023 Hamina) oli suomalainen kauppapuutarhuri ja kansanedustaja.

Mänttäri toimi Suomen Maaseudun Puolueen (1972) ja Suomen Kansan Yhtenäisyyden puolueen (1972–1975) eduskuntaryhmissä. Hän työskenteli kukkakauppiaana Joensuussa (1964–1998) sekä puutarhaviljelijänä Kontiolahdella (1962–1992) ja Vehkalahdella, nykyisessä Haminassa (1998–).

Vuoden 1991 eduskuntavaaleissa Mänttäri oli Naisten puolueen ehdokas. Eduskuntavaaleissa 1995, kunnallisvaaleissa 2008 ja eurovaaleissa 2009 hän esiintyi Itsenäisyyspuolueen listalla ja eduskuntavaaleissa 2019 hän oli Seitsemän tähden liikkeen ehdokas.

## Lähteet
Nicole Parker

**Nicole Frances Parker** (21. helmikuuta 1978 Irvine, Kalifornia) on Emmy-palkittu yhdysvaltalainen näyttelijä, joka tunnetaan parhaiten FOXin sketsikomediasarja MadTV:n näyttelijäkaartilaisena. Hän on pisimpään sarjassa ollut naisnäyttelijä vuodesta 2003. Tällä hetkellä hän esittää Elphabaa Tony-palkitussa Wicked-musikaalissa.

## Elämäkerta

Kotikaupungissaan Irvinessä, Kaliforniassa, hän esiintyi South Coast Repertoryssa ja Laguna Playhousessa. Hän opiskeli myös teatteria ja laulua Indianan yliopistossa ja esiintyi improvisaatioseurueessa nimeltä The Original Full Frontal Comedy. Yliopiston jälkeen Parker esiintyi Edinburgh Fringe-festivaaleilla Second Cityssä, Chicagossa, Bloemendaalissa, Unhinged Academyssa ja Groningenissa. Lisäksi hän ja muutama hänen yliopistotoverinsa perustivat teatteriryhmän nimeltä Waterwell Productions. Parker muutti Amsterdamiin kahdeksi vuodeksi, jossa hän esiintyi komediashow Boom Chicagossa Ike Barinholtzin ja Jordan Peelen kanssa. Molemmat herrat ovat myös olleet MadTV:ssä.

## ''MadTV''

Parker liittyi MadTV:n näyttelijäkastiin vuonna 2003 tunnusmaiseksi esiintyjäksi yhdeksännelle tuotantokaudelle. Hänet liitettiin myöhemmin varsinaiseen näyttelijäkaartiin seuraavalle kaudelle. Parkerin huomattavimmat roolit sisältävät Inside Looking Out-emäntä Pat-Beth LaMontrose ja huoleton sekä lapsellinen Disney-tyttö. Hänellä on suunnaton lista julkimoimitaatioista, usein imitaatioita poptähdistä musiikkivideoparodioissa.

Vuonna 2008, kuudentena MadTV-vuotenaan, Nicole Parker jätti shown marraskuun ensimmäisellä viikolla, mutta esiintyy ainoastaan esikuvatuissa sketseissä MadTV:n sarjan finaalissa vuonna 2009. 

### Hahmot (nähty MadTV:ssä)

* Annetta Bussley (*The Lillian Verner Show*)
* Beth (*Sean the Floor Leader*)
* Candy Matsumoto (*Hello Hollywood/Iraq, Hello!*)
* Charlene (*Baby Joey*)
* Disney Girl
* Pat-Beth LaMontrose (*Inside Looking Out*)
* Tori McLachlan, laulaja/lauluntekijä, joka laulaa masentavia lauluja
* Toni Horse (*Fashion Surprise*)
* Elisssa (Girlicious)
* Amy Little (Nice White Lady)
* Sharon (Teller Conference)

### Muistettavat imitaatiot

* Britney Spears
* Ellen DeGeneres
* Paula Abdul
* Kathy Griffin
* Ashlee Simpson
* Jessica Simpson
* Hillary Rodham Clinton
* Joy Behar

## Aiheesta muualla
*Official ''MADtv'' website
Kaksijuosteiset RNA-virukset

**Kaksijuosteiset RNA-virukset** (dsRNA-virukset, *Double-stranded RNA viruses*) ovat ryhmä viruksia, joiden genomi muodostuu kahdesta toisiinsa sitoutuneesta RNA-juosteesta. Ne jaetaan kuuteen heimoon, joista suurin on *[[Reoviridae]]*. Kaksijuosteisten RNA-virusten ryhmään kuuluvat virukset ovat hyvinkin erilaisia genomeiltaan, virionien rakenteiltaan ja kohde-eliöiltään: jotkut ryhmän viruksista, kuten rotavirus, tartuttavat ihmisiä, kun taas toisten kohde-eliöitä ovat eläimet, kasvit, sienet tai bakteerit.

Merkittäviä kaksijuosteisia RNA-viruksia ovat esimerkiksi rotaripulia aiheuttava rotavirus, sinikielitautia aiheuttava BTV-virus, kanoja tartuttava IBD-virus ja *[[Pseudomonas]]*-bakteereja tartuttava Φ6-bakteriofagi.

## Aiheesta muualla
*ViralZone: Double-stranded RNA viruses 
*ViralZone: Double-stranded RNA virus replication
Nettiapteekki

**Nettiapteekki** on verkkokauppa, josta voi tilata lääkkeitä. Suomessa nettiapteekeista käytetään yleisesti synonyymiä verkkoapteekki.
 
## Suomalaiset verkkoapteekit
Suomessa toimii noin 150 verkkoapteekkia (2021). Verkkoapteekin perustamiseen Suomessa vaaditaan olemassa oleva apteekkilupa eli sen toiminnasta vastaa aina laillistettu proviisori.

Suomalaisten verkkoapteekkien toimintaa valvoo Fimea. Se myös ylläpitää sivuillaan listaa laillisista suomalaista verkkoapteekeista. Lista laillisista verkkoapteekeista löytyy myös eApteekki.fi-sivustolta.

Verkkoapteekeista voi tilata itsehoito- ja reseptilääkkeitä sekä muita apteekkituotteita. Reseptilääkkeitä voi ostaa ainoastaan sähköisellä lääkemääräyksellä. Lailliset apteekkien verkkopalvelut eivät myy reseptilääkkeitä ilman reseptiä.

Reseptilääkkeiden tilaaminen verkkoapteekista vaatii vahvan sähköisen tunnistautumisen. Reseptilääkettä tilattaessa apteekki ottaa asiakkaaseen yhteyttä joko puhelimitse tai chatin kautta tilauksen läpikäymiseksi, ja lääkkeen oikean ja turvallisen käytön varmistamiseksi. Verkkoapteekki on velvoitettu antamaan lääkeneuvontaa myös itsehoitolääkkeiden ostajille.

Suomi.fi-palvelun kautta on mahdollista antaa valtuus toiselle henkilölle puolesta-asiointiin myös verkkoapteekissa.

## Lääkkeiden tilaaminen ulkomaalaisista verkkoapteekeista
Suomeen voi tilata lääkkeitä myös ulkomaisista nettiapteekeista mikäli kyseinen apteekki on rekisteröity Euroopan unionin alueella ja sitä valvoo jonkin EU-maan viranomainen. Euroopan komissio otti vuonna 2015 käyttöön yhteisen logon, joka on näkyvillä kaikkien laillisten, rekisteröityjen nettiapteekkien sivuilla. Lääkkeiden tilaaminen EU- ja Eta-maiden ja Sveitsin ulkopuolelta on laitonta.

Reseptilääkkeen ostaminen vaatii reseptin myös ulkomaalaisissa apteekeissa. Tällä hetkellä suomalaisella sähköisellä reseptillä ei voi ostaa reseptilääkkeitä ulkomaalaisesta apteekkiverkkokaupasta. 

Toisesta EU- tai ETA-maasta tai Sveitsistä voi tilata lääkkeitä korkeintaan kolmen kuukauden tarvetta vastaavan määrän. Huumausainetta sisältävää lääkettä ei saa hankkia eikä vastaanottaa postitse Suomen ulkopuolelta.

Reseptilääkkeiden lisäksi ulkomaalaisista verkkoapteekeista voi tilata itsehoitolääkevalmisteita ja rohdosvalmisteita sekä rekisteröityjä tai ei-rekisteröityjä homeopaattisia tai antroposofisia (homeopaattisia lääkkeitä muistuttavia) valmisteita.

## Väärinkäyttö ja lääkeväärennökset
Lääkkeiden ostaminen verkosta tapahtuu omalla vastuulla. Laittomia verkkoapteekkeja on runsaasti ja niissä voidaan myydä aitojen lääkkeiden sijaan mitä tahansa tuttujen lääkevalmisteiden nimillä. Tullilla on myös oikeus takavarikoida ja hävittää maahan laittomasti toimitetut lääkkeet.

Internet on vakiinnuttanut paikkansa huumaavien lääkkeiden kauppapaikkana. Tyypillisiä verkosta haettavia huumaavia lääkkeitä ovat (suluissa  esimerkkejä kauppanimistä) bentsodiatsepiineja (*Xanor*, *Diapam*), opioideja (*Panacod*, *Oxycontin*), stimulantteja (*Ritalin*, *Concerta*, *Adderall*, *Dexedrine*) ja barbituraatteja (*Barbivet*).

Suomessa potenssilääke *Viagrasta* on tullut suosituin Internetistä tilattu lääke.

## Lähteet
Franciscus

**Franciscus** voi viitata seuraaviin henkilöihin:

* Franciscus Assisilainen (1181/1182–1226), munkki ja fransiskaanien veljeskunnan perustaja
* Franciscus de Marchia (n. 1285–1344), skolastinen filosofi ja teologi
* Franciscus (1936–2025), katolisen kirkon paavi vuosina 2013–2025
Vasari

**Vasari** on lonkeromainen metsäjärvi Ruokolahdella Etelä-Karjalan maakunnan koillisosassa. Sen pinta-ala on 1,4 neliökilometriä. Etäisyys Imatralta on 19 kilometriä pohjoiskoilliseen.

## Maantiede
Vasarin kaakkois–luoteissuuntainen pääallas kaartuu pohjoisessa koilliseen, jossa on Siitolanlahti. Järven keskivaiheilta suuntaa pohjoiseen Antinlahti ja etelään Myllylahti. Siitolanlahtea ja Antinlahtea erottaa Vasarniemi. Myllylahtea erottaa pääaltaasta Myllyniemi. Viidesosa Vasarista on vähintään 10 metriä syvä. Syvimmät kohdat, lähes 20 metriä, sijaitsevat pääaltaan eteläpuoliskolla. Siitolanlahden ja Antinlahden syvimmät kohdat ovat 11,5-metrisiä.

Vasarin saariluku on viisi. Saarista kaksi on alle aarin laajuisia luotoja. Rannat ovat metsäisiä, Antinlahden itärannalla sijaitsee Sikiölän kylä.

Vasarin kaakkoiskolkan Mustalahteen laskee Mustaoja kaakosta Aholammelta (94,8 metriä mpy). Siitolanlahteen laskee Valkialampi (95,7 metriä mpy) koillisesta. Vasarin luusua sijaitsee Myllylahden itäosassa, josta alkaa Myllylammen kautta Syväjärven (87,2 metriä mpy) Pieni-Syvään vievä vesireitti. Syväjärvi sijaitsee Vasarin eteläpuolella.

Vasarin vesitilavuus on 8&nbsp;627&nbsp;000 kuutiometriä.

Vasari (04.112.1.022) kuuluu Ala-Saimaan lähialueeseen (04.112), joka on kolmannen jakovaiheen vesistö Vuoksen päävesistössä (04). Toinen jakovaihe on Ala-Saimaan alue (04.11) ja ensimmäinen Suur-Saimaan alue (04.1). Vasari on 11:nneksi laajin Ala-Saimaan lähialueen 612:sta vähintään hehtaarin laajuisesta vakavedestä.

Ruokolahdella on toinenkin Vasari (04.118.1.056). Sen pinta-ala on nelisen hehtaaria ja se sijaitsee Virmutjoen valuma-alueella noin yhdeksän kilometriä isommalta Vasarilta koilliseen.

## Lähteet